Predkladacia správa

Podľa ustanovenia § 2 zákona č. 515/20003 Z. z. o krajských úradoch a obvodných úradoch a o zmene a doplnení niektorých zákonov, prednostu krajského úradu a obvodného úradu vymenúva a odvoláva vláda Slovenskej republiky na návrh ministra vnútra.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a obvodných úradov.
Ing. Pavel Zachar prednosta Obvodného úradu v Leviciach požiadal ministra vnútra o uvoľnenie z tejto funkcie.  
Vláda Slovenskej republiky na svojom rokovaní dňa 2. decembra 2003 schválila uznesením číslo 1153 kritériá na funkcie prednostov krajských úradov a obvodných úradov a zásady postupu navrhovania kandidátov na funkcie prednostov krajských úradov a obvodných úradov.
Minister vnútra zriadil na základe citovaného uznesenia vlády komisiu na výber kandidátov na funkciu prednostov krajských úradov a obvodných úradov ( ďalej len „komisia“ ). 
Navrhovaná kandidátka absolvovala psychodiagnostické testy na overenie všeobecných predpokladov pre výkon funkcie prednostu obvodného úradu. 
Návrh kandidátky posúdila komisia v zmysle vládou schválených kritérií a zásad, ktorá konštatovala, že spĺňa kritériá na funkciu prednostky obvodného úradu a taktiež vyhovela psychodiagnostickým testom.
Bezpečnostná previerka na funkciu prednostky obvodného úradu bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov. 
Odvolať Ing. Pavla Zachara z funkcie prednostu Obvodného úradu v Leviciach odporúčame dňom 22. septembra 2004 a vymenovať Ing. Magdalénu Zsiga do tejto funkcie dňom 23. septembra 2004.